# Eiropas Savienības C 66A/2021

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 66A |
| | |
| Izdevums latviešu valodā | Informācija un paziņojumi | 64. gadagājums2021. gada 26. februāris |

ISSN 1977-0952

Eiropas Savienības

Oficiālais Vēstnesis

C 66A

Izdevums latviešu valodā

Informācija un paziņojumi

64. gadagājums2021. gada 26. februāris

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2021/C 66 A/01 | Kopīgā pētniecības centra ģenerāldirektorāts (JRC) — Sludinājums par kodoliekārtu dezekspluatācijas un atkritumu apsaimniekošanas direktora vakanci (AD 14 pakāpe) (Civildienesta noteikumu 29. panta 2. punkts) — COM/2021/10400 | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2021/C 66 A/01

Kopīgā pētniecības centra ģenerāldirektorāts (JRC) — Sludinājums par kodoliekārtu dezekspluatācijas un atkritumu apsaimniekošanas direktora vakanci (AD 14 pakāpe) (Civildienesta noteikumu 29. panta 2. punkts) — COM/2021/10400

JRC

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 26.2.2021 | LV | Eiropas Savienības Oficiālais Vēstnesis | CA 66/1 |
| --- | --- | --- | --- |

26.2.2021

LV

Eiropas Savienības Oficiālais Vēstnesis

CA 66/1

---

Kopīgā pētniecības centra ģenerāldirektorāts (JRC)

Sludinājums par kodoliekārtu dezekspluatācijas un atkritumu apsaimniekošanas direktora vakanci (AD 14 pakāpe)

(Civildienesta noteikumu 29. panta 2. punkts)

COM/2021/10400

(2021/C 66 A/01)

Par mums

Kopīgā pētniecības centra kā Eiropas Komisijas zinātnes un zināšanu dienesta uzdevums ir atbalstīt ES politikas virzienus ar neatkarīgiem pierādījumiem visā politikas ciklā. JRC atrodas 5 dalībvalstīs (Beļģijā, Itālijā, Nīderlandē, Spānijā un Vācijā). Vairāk informācijas ir pieejams šajā tīmekļa vietnē: https://ec.europa.eu/jrc.

Kopš JRC izveides tā darbības stūrakmens ir kodolpētniecība, un dažas no pētniecībā izmantotajām iekārtām tiek slēgtas, tāpēc ir nepieciešama to dezekspluatācija, savukārt atkritumu apsaimniekošana ir jāturpina attiecībā uz iekārtām, kuras joprojām tiek izmantotas. ES arvien lielāks uzsvars tiek likts uz kodoliekārtu dezekspluatāciju un atkritumu apsaimniekošanu, ko apliecina īpašas finansējuma programmas izveide daudzgadu finanšu shēmas 2021.–2027. gadam ietvaros.

Piedāvātais amats

Direktors, kurš vada jauno direktorātu, kas atbild par JRC dezekspluatācijas un kodolatkritumu apsaimniekošanas (D&WM) programmas īstenošanu atbilstoši apzinātajām vajadzībām.

Direktorāta mērķis ir vai nu pārveidot četrus kodolobjektus tā, lai ēkas un/vai zemi varētu izmantot ar kodolenerģiju nesaistītiem mērķiem, vai arī izpētīt iespējas nodot nepieciešamās dezekspluatācijas, nostrādātās kodoldegvielas un radioaktīvo atkritumu apsaimniekošanas saistības uzņēmējām dalībvalstīm, ja ir noslēgta savstarpēja vienošanās.

Darba galvenais elements būs stiprināt dialogu ar regulatīvajām iestādēm uzņēmējās dalībvalstīs, lai iegūtu vajadzīgās licences un apstiprinājumus, nolūkā paātrināt dezekspluatāciju un atkritumu apglabāšanu un padarīt tās efektīvākas.

Direktors pārņems jau esošo D&WM programmu kā pamatu pielāgotas D&WM programmas izstrādei, kas ietver ārējo līgumslēdzēju veiktā saistītā darba definēšanu un pārvaldību.

Direktors strādās Isprā (Itālijā), kas sākotnēji būs galvenais darbības centrs, savukārt, koordinējot JRC D&WM programmu, viņš sadarbosies arī ar objektu direktoriem un attiecīgajām operatīvajām nodaļām/sektoriem trīs citos JRC objektos, kas veic aktivitātes kodolenerģijas jomā (Gēlā (Beļģijā), Petenā (Nīderlandē) un Karlsrūē (Vācijā)).

Īstenojot savus mērķus, direktors būs atbildīgs par resursu pārvaldību saskaņā ar Komisijas un ģenerāldirektorāta pārvaldības sistēmu (juridiskajām prasībām, iekšējās kontroles standartiem, integrēto pārvaldības sistēmu un JRC personāla vadības apņemšanos (People Management Pledge)). Direktoram ir jānodrošina, ka resursi tiek izmantoti visefektīvākajā, iedarbīgākajā un saimnieciskākajā veidā un ka aktivitātes tiek veiktas, ievērojot uzņēmējvalstu attiecīgās juridiskās saistības un piemērojamos drošības un licencēšanas standartus. Direktors nodrošina arī efektīvu savu aktivitāšu novērtēšanu un ziņošanu par tām (gada progresa ziņojumi, novērtējumi, rezultātu izplatīšana, zināšanu pārnese utt.).

Direktorātu veido viena nodaļa un divi sektori, kuros ir aptuveni 50 pastāvīgie darbinieki, bet tā struktūra nākotnē, visticamāk, turpinās attīstīties.

Prasības (atlases kritēriji)

Piemērotajam kandidātam jābūt izcilam un dinamiskam profesionālim, kurš atbilst šādiem atlases kritērijiem.

| a) | Vadības prasmes:






  — | darba pieredze augsta līmeņa tehniskajā un projektu vadībā, uzraugot gan iekšējos speciālistus, gan ārpakalpojumu sniedzējus, |
| --- | --- | --- |

a)

Vadības prasmes:

—

darba pieredze augsta līmeņa tehniskajā un projektu vadībā, uzraugot gan iekšējos speciālistus, gan ārpakalpojumu sniedzējus,

| — | labas spējas pārvaldīt finanšu resursus civildienesta kontekstā, |
| --- | --- |

—

labas spējas pārvaldīt finanšu resursus civildienesta kontekstā,

| — | labas spējas izstrādāt stratēģijas un tās pārvērst konkrētos rīcības priekšlikumos, |
| --- | --- |

—

labas spējas izstrādāt stratēģijas un tās pārvērst konkrētos rīcības priekšlikumos,

| — | spējas efektīvi noteikt prioritātes un mērķus un vadīt komandu darbu gan uz vietas, gan attālināti. |
| --- | --- |

—

spējas efektīvi noteikt prioritātes un mērķus un vadīt komandu darbu gan uz vietas, gan attālināti.

| b) | Īpašas prasmes un pieredze:






  — | padziļinātas zināšanas un pieredze kodoldrošības un kodoldrošuma jomā saistībā ar kodoliekārtu dezekspluatācijas aktivitātēm rūpnieciskā mērogā, |
| --- | --- | --- |

b)

Īpašas prasmes un pieredze:

—

padziļinātas zināšanas un pieredze kodoldrošības un kodoldrošuma jomā saistībā ar kodoliekārtu dezekspluatācijas aktivitātēm rūpnieciskā mērogā,

| — | zināšanas par kodollicencēšanas un kodoldrošuma tiesisko regulējumu ES un Itālijā, Beļģijā, Nīderlandē un Vācijā tiks uzskatītas par priekšrocību, |
| --- | --- |

—

zināšanas par kodollicencēšanas un kodoldrošuma tiesisko regulējumu ES un Itālijā, Beļģijā, Nīderlandē un Vācijā tiks uzskatītas par priekšrocību,

| — | padziļinātas zināšanas par Komisijas administratīvajām un finanšu procedūrām, |
| --- | --- |

—

padziļinātas zināšanas par Komisijas administratīvajām un finanšu procedūrām,

| — | vēlama universitātes līmeņa izglītība kodoltehnikā / kodolzinātnē, fizikā, ķīmijā vai līdzvērtīgā jomā. |
| --- | --- |

—

vēlama universitātes līmeņa izglītība kodoltehnikā / kodolzinātnē, fizikā, ķīmijā vai līdzvērtīgā jomā.

| c) | Personiskās īpašības:






  — | teicamas komunikācijas un sarunu risināšanas prasmes, |
| --- | --- | --- |

c)

Personiskās īpašības:

—

teicamas komunikācijas un sarunu risināšanas prasmes,

| — | teicamas organizatoriskās prasmes un spēja risināt organizatoriskas un darbības problēmas, izmantojot uz rezultātiem vērstu pieeju, |
| --- | --- |

—

teicamas organizatoriskās prasmes un spēja risināt organizatoriskas un darbības problēmas, izmantojot uz rezultātiem vērstu pieeju,

| — | spēja dalīties informācijā un sadarboties ar līdzgaitniekiem un kolēģiem. |
| --- | --- |

—

spēja dalīties informācijā un sadarboties ar līdzgaitniekiem un kolēģiem.

Prasības kandidātiem (piemērotības prasības)

Kandidātus atlases posmam izvēlēsies, tikai pamatojoties uz atbilstību turpmāk norādītajām formālajām prasībām, kam jābūt izpildītām līdz pieteikumu iesniegšanas termiņam.

| — | Valstspiederība: kandidātam jābūt Eiropas Savienības dalībvalsts pilsonim. |
| --- | --- |

—

Valstspiederība: kandidātam jābūt Eiropas Savienības dalībvalsts pilsonim.

| — | Universitātes grāds vai diploms: kandidātam ir jābūt






  — | vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz 4 gadi, |
| --- | --- | --- |

—

Universitātes grāds vai diploms: kandidātam ir jābūt

—

vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz 4 gadi,

| — | vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz 1 gadu ilgai darba pieredzei, ja parastais studiju ilgums augstākās izglītības iestādē ir vismaz 3 gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk). |
| --- | --- |

—

vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz 1 gadu ilgai darba pieredzei, ja parastais studiju ilgums augstākās izglītības iestādē ir vismaz 3 gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk).

| — | Darba pieredze: kandidātam jābūt vismaz 15 gadu pēcdiploma darba pieredzei (1) līmenī, kas atbilst iepriekš minētajai kvalifikācijai. |
| --- | --- |

—

Darba pieredze: kandidātam jābūt vismaz 15 gadu pēcdiploma darba pieredzei (1) līmenī, kas atbilst iepriekš minētajai kvalifikācijai.

| — | Pieredze vadošā amatā: vajadzīga vismaz 5 gadus ilga pēcdiploma darba pieredze, kas gūta augsta līmeņa vadītāja amatā (2) piedāvātajam amatam atbilstošā jomā. |
| --- | --- |

—

Pieredze vadošā amatā: vajadzīga vismaz 5 gadus ilga pēcdiploma darba pieredze, kas gūta augsta līmeņa vadītāja amatā (2) piedāvātajam amatam atbilstošā jomā.

| — | Valodas: kandidātam jābūt ļoti labām vienas Eiropas Savienības oficiālās valodas (3) prasmēm un pietiekamām citas oficiālās valodas prasmēm. Intervijas(-u) laikā atlases komisijas pārbaudīs, vai kandidāts atbilst prasībai par pietiekamām citas Eiropas Savienības oficiālās valodas prasmēm. Intervija (vai daļa no tās) var notikt minētajā citā valodā. |
| --- | --- |

—

Valodas: kandidātam jābūt ļoti labām vienas Eiropas Savienības oficiālās valodas (3) prasmēm un pietiekamām citas oficiālās valodas prasmēm. Intervijas(-u) laikā atlases komisijas pārbaudīs, vai kandidāts atbilst prasībai par pietiekamām citas Eiropas Savienības oficiālās valodas prasmēm. Intervija (vai daļa no tās) var notikt minētajā citā valodā.

| — | Vecuma ierobežojums: kandidāts nedrīkst būt sasniedzis parasto pensionēšanās vecumu – Eiropas Savienības ierēdņiem tas noteikts mēneša pēdējā dienā pēc 66 gadu vecuma sasniegšanas (skatīt Civildienesta noteikumu (4) 52. panta a) punktu). |
| --- | --- |

—

Vecuma ierobežojums: kandidāts nedrīkst būt sasniedzis parasto pensionēšanās vecumu – Eiropas Savienības ierēdņiem tas noteikts mēneša pēdējā dienā pēc 66 gadu vecuma sasniegšanas (skatīt Civildienesta noteikumu (4) 52. panta a) punktu).

Atlase un iecelšana amatā

Eiropas Komisija direktoru izraudzīsies un iecels amatā saskaņā ar Komisijas atlases un darbā pieņemšanas procedūru (skatīt Document on Senior Officials Policy (5)).

Atlases procedūras ietvaros Eiropas Komisija izveido priekšatlases komisiju. Šī komisija izvērtē visus pieteikumus, veic sākotnējo piemērotības pārbaudi un noskaidro tos kandidātus, kuru profils vislabāk atbilst iepriekš minētajiem atlases kritērijiem un kurus var aicināt uz interviju ar priekšatlases komisiju.

Pēc šīm intervijām priekšatlases komisija izdara secinājumus un ierosina sarakstu ar kandidātiem, kurus aicināt uz turpmākām intervijām ar Eiropas Komisijas Padomdevēju komiteju darbā iecelšanas jautājumos (CCA). Ņemot vērā priekšatlases komisijas secinājumus, CCA lemj, kurus kandidātus aicināt uz interviju.

Uz interviju ar CCA uzaicinātie kandidāti pavada vienu dienu vadītāju vērtēšanas centrā, kur viņus vērtē ārējie darbā pieņemšanas konsultanti. Uz interviju un vērtēšanas centra pārbaudījumu rezultātu pamata CCA sastāda sarakstu ar kandidātiem, kurus tā uzskata par piemērotiem direktora amatam.

CCA kandidātu sarakstā iekļautos kandidātus intervēs par JRC atbildīgais Komisijas loceklis (6).

Pēc šīm intervijām Eiropas Komisija pieņem lēmumu par pieņemšanu darbā.

Atlasītajam kandidātam jābūt izpildījušam visas tiesību aktos par militāro dienestu noteiktās prasības, jāiesniedz attiecīgas atsauksmes par rakstura īpašībām saistībā ar piemērotību veikt amata pienākumus un jābūt fiziski spējīgam pildīt ar amatu saistītos pienākumus.

Atlasītajam kandidātam jābūt derīgai drošības pielaides apliecībai vai jābūt iespējai tādu iegūt no savas valsts drošības iestādes. Personāla drošības pielaides apliecību izsniedz ar administratīvu lēmumu pēc tam, kad pabeigta drošības pārbaude, ko veic personas valsts kompetentā drošības iestāde saskaņā ar piemērojamajiem valsts drošības normatīvajiem aktiem, un ar to apliecina, ka personai var sniegt pieeju klasificētai informācijai līdz konkrētam līmenim. (Ņemiet vērā, ka drošības pielaides apliecības iegūšanai nepieciešamo procedūru var uzsākt tikai pēc darba devēja, nevis kandidāta lūguma.)

Kamēr attiecīgā dalībvalsts nebūs piešķīrusi personāla drošības pielaidi un nebūs pabeigta pielaides procedūra, iekļaujot juridiski nepieciešamo instruktāžu, ko veic Eiropas Komisijas Drošības direktorāts, izvēlētais kandidāts nevarēs ne piekļūt ES klasificētajai informācijai (ESKI) CONFIDENTIEL UE/EU CONFIDENTIAL vai augstākā līmenī, ne arī piedalīties sanāksmēs, kurās apspriež ESKI.

Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu pēc iespējas drīzāk, atlases procedūra notiks tikai angļu un/vai franču valodā (7).

Iespēju vienlīdzība

Saskaņā ar Civildienesta noteikumu 1.d pantu (8) Eiropas Komisijas stratēģiskais mērķis ir līdz savu pašreizējo pilnvaru termiņa beigām panākt dzimumu līdztiesību visos vadības līmeņos, un tādēļ tā piemēro vienlīdzīgu iespēju politiku, rosinot pieteikties tādus kandidātus, kas varētu nodrošināt lielāku daudzveidību, dzimumu līdztiesību un vispārēju ģeogrāfisko līdzsvaru.

Nodarbināšanas kārtība

Atalgojums un nodarbināšanas kārtība ir noteikta Civildienesta noteikumos (9).

Veiksmīgo kandidātu pieņems darbā ierēdņa statusā AD 14 pakāpē (10). Atkarībā no darba pieredzes ilguma viņš tiks ierindots minētās pakāpes 1. vai 2. līmenī.

Kandidātiem jāņem vērā Civildienesta noteikumos ietvertā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

Darba vieta ir Isprā, Itālijā.

Amata vieta ir pieejama no 2021. gada 16. janvāra.

Neatkarība un interešu konflikta neesības deklarācija

Pirms pienākumu uzņemšanās direktoram būs jāparaksta saistību deklarācija, kurā viņš apņemas strādāt neatkarīgi sabiedrības interesēs, un jādeklarē jebkādas intereses, kuras varētu uzskatīt par tādām, kas ietekmē viņa neatkarību.

Pieteikšanās procedūra

Pirms pieteikuma iesniegšanas jums rūpīgi jāpārliecinās par atbilstību visām piemērotības prasībām (“Prasības kandidātiem”), jo īpaši attiecībā uz diplomu veidiem, darba pieredzi augsta līmeņa amatā, kā arī valodu prasmēm. Ja tiek konstatēta neatbilstība kādai no norādītajām piemērotības prasībām, kandidāts automātiski tiek izslēgts no atlases procedūras.

Ja vēlaties pieteikties, jums jāreģistrējas internetā šādā tīmekļa vietnē un jāseko norādījumiem par dažādajiem procedūras posmiem:

https://ec.europa.eu/dgs/human-resources/seniormanagementvacancies/

Jums ir vajadzīga derīga e-pasta adrese. Tā tiks izmantota, lai apstiprinātu jūsu reģistrāciju, kā arī lai sazinātos ar jums dažādos procedūras posmos. Tāpēc lūdzam informēt Eiropas Komisiju, ja maināt e-pasta adresi.

Lai iesniegtu pieteikumu, jāveic CV augšupielāde PDF formātā un tiešsaistē jāsagatavo motivācijas vēstule (ne vairāk kā 8 000 rakstzīmes). CV un motivācijas vēstuli varat iesniegt jebkurā no Eiropas Savienības oficiālajām valodām.

Kad reģistrēšanās tiešsaistē būs pabeigta, saņemsiet e-pastu ar apstiprinājumu, ka pieteikums ir reģistrēts. Ja nesaņemat e-pastu ar apstiprinājumu, jūsu pieteikums nav reģistrēts!

Lūdzam ņemt vērā, ka sekot jūsu pieteikuma virzībai tiešsaistē nav iespējams. Par pieteikuma statusu Eiropas Komisija ar jums sazināsies tieši.

Ja nepieciešama papildu informācija un/vai rodas tehniskas problēmas, lūdzam sūtīt e-pastu uz šādu adresi: HR-MANAGEMENT-ONLINE@ec.europa.eu

Reģistrēšanās termiņš

Reģistrēšanās termiņš ir 2021. gada 26. marts, plkst. 12.00 pēc Briseles laika, un pēc tā reģistrācija vairs nebūs iespējama.

Jūs pats esat atbildīgs par to, lai reģistrāciju pabeigtu laikus. Iesakām neatlikt pieteikšanos uz pēdējām reģistrēšanās dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un jums nāksies visas darbības atkārtot. Pēc reģistrēšanās termiņa beigām informāciju vairs nevarēs ievadīt. Novēlota reģistrācija netiks pieņemta.

Svarīga informācija kandidātiem

Atgādinām kandidātiem, ka dažādo atlases komisiju darbs ir konfidenciāls. Kandidāti nedrīkst tieši vai netieši sazināties ar šo komisiju locekļiem vai lūgt citai personai to darīt viņu vārdā. Visi jautājumi jāadresē attiecīgās komisijas sekretariātam.

Personas datu aizsardzība

Komisija nodrošina, ka kandidātu personas dati tiek apstrādāti saskaņā ar Eiropas Parlamenta un Padomes Regulu (ES) 2018/1725 (11). Jo īpaši tas attiecas uz šādu datu konfidencialitāti un drošību.

---

(1)  Darba pieredze tiek ņemta vērā tikai tad, ja tā atspoguļo faktiskas darba attiecības, kuras definētas kā reāls, faktisks un algots darbs, kas veikts darbinieka (ar jebkāda veida līgumu) vai pakalpojuma sniedzēja statusā. Nepilnas slodzes darba laika darbu aprēķina proporcionāli, pamatojoties uz sertifikātā apliecināto pilna laika darba stundu procentuālo daļu. Maternitātes, paternitātes vai adopcijas atvaļinājumu ņem vērā, ja tas ir darba līguma ietvaros. Doktorantūras studijas tiek pielīdzinātas darba pieredzei, pat ja tās nav apmaksātas, bet ne ilgāk kā trīs gadus, ar nosacījumu, ka doktorantūras studijas ir sekmīgi pabeigtas. Jebkuru konkrētu laikposmu var ieskaitīt tikai vienu reizi.

(2)  Aizpildot CV, kandidātiem par visiem gadiem, kuros gūta pieredze vadītāja amatā, skaidri jānorāda šāda informācija: 1) ieņemto vadošo amatu nosaukumi un pienākumi; 2) šajos amatos pārraudzīto darbinieku skaits; 3) pārvaldītā budžeta apjoms; 4) hierarhisko līmeņu skaits virs un zem attiecīgā amata un 5) attiecīgā līmeņa darbinieku skaits.

(3)  http://eur-lex.europa.eu/legal-content/LV/TXT/PDF/?uri=CELEX:01958R0001-20130701&qid=1408533709461&from=LV

(4)  https://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Ja vien attiecīgais Komisijas loceklis nav šo uzdevumu deleģējis saskaņā ar Komisijas 2007. gada 5. decembra lēmumu (PV(2007) 1811) un 2020. gada 30. septembra lēmumu (PV(2020) 2351).

(7)  Atlases komisijas nodrošinās, ka tiem kandidātiem, kuriem kāda no abām valodām ir dzimtā, netiek sniegtas nepamatotas priekšrocības.

(8)  http://eur-lex.europa.eu/legal-content/LV/TXT/PDF/?uri=CELEX:01962R0031-20140701&from=LV

(9)  http://eur-lex.europa.eu/legal-content/LV/TXT/PDF/?uri=CELEX:01962R0031-20140701&from=LV

(10)  Korekcijas koeficients, ko piemēro Eiropas Savienības ierēdņu un pārējo darbinieku atalgojumam un pensijām, Isprai no 2020. gada 1. jūlija ir noteikts 90 % apmērā. Šo koeficientu pārskata reizi gadā.

(11)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---